Miguel Layún

Miguel Arturo Layún Prado (sündinud 25. juunil 1988 Córdobas) on Mehhiko jalgpallur, kes mängib kaitsja või poolkaitsjana Mehhiko kõrgliiga klubis Monterrey ja Mehhiko jalgpallikoondises.

Ta alustas profikarjääri 2006. aastal Mehhiko kõrgliiga klubis Veracruz. Aastatel 2010–2014 mängis ta Mehhiko kõrgliigas Club América ridades, kellega tuli kahel korral Mehhiko meistriks. Klubikarjääri jooksul on väljaspool Mehhikot mänginud veel Itaalia kõrgliiga klubis Atalanta (2009–2010), Inglismaa klubis Watford, Portugali kõrgliiga klubis Porto ning Hispaania kõrgliiga klubides Sevilla ja Villarreal.

2019. aasta jaanuaris liitus ta Monterreyga. Ta tuli klubiga 2019. aastal Mehhiko meistriks ja Põhja-Ameerika klubide meistriks.

Debüüdi Mehhiko jalgpallikoondises tegi Layún 2013. aasta CONCACAF Gold Cupi teises alagrupimängus Kanada vastu. Koondisekarjääri esimese värava lõi ta 28. mail 2014 sõprusmängus Iisraeli vastu. Ta on kuulunud Mehhiko koondisse veel ka 2014. aasta maailmameistrivõistlustel, 2015. aasta CONCACAF Gold Cupil, 2016. aasta Copa América Centenariol, 2017. aasta FIFA konföderatsioonide karikaturniiril ja 2018. aasta maailmameistrivõistlustel.

Saavutused 
América
Liga MX (2): Clausura 2013, Apertura 2014
Porto
Primeira Liga (1): 2017–18
Monterrey
Liga MX (1): Apertura 2019
CONCACAF-i Meistrite Liiga (1): 2019

Välislingid 

Mehhiko jalgpallurid
Atalanta BC mängijad
Club América mängijad
Watford FC jalgpallurid
FC Porto mängijad
Sevilla FC mängijad
Villarreal CF mängijad
CF Monterrey mängijad
Serie A mängijad
Premier League'i mängijad
The Championshipi mängijad
Primeira Liga mängijad
La Liga mängijad
Sündinud 1988